CELEX: 32021R1948
Language: bg
Date: 2021-11-10 00:00:00
Title: Регламент за изпълнение (ЕС) 2021/1948 на Комисията от 10 ноември 2021 година относно третирането на възстановяването на ДДС на данъчно незадължените и на данъчно задължените лица при техните освободени дейности за целите на Регламент (ЕС) 2019/516 на Европейския парламент и на Съвета относно хармонизирането на брутния национален доход по пазарни цени (Регламент за БНД) и за отмяна на Решение 1999/622/ЕО, Евратом на Комисията и на Регламент (ЕО, Евратом) № 116/2005 на Комисията (текст от значение за ЕИП)

11.11.2021   
               
               
                  BG
               
               
                  Официален вестник на Европейския съюз
               
               
                  L 398/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1948 НА КОМИСИЯТА
         от 10 ноември 2021 година
         относно третирането на възстановяването на ДДС на данъчно незадължените и на данъчно задължените лица при техните освободени дейности за целите на Регламент (ЕС) 2019/516 на Европейския парламент и на Съвета относно хармонизирането на брутния национален доход по пазарни цени (Регламент за БНД) и за отмяна на Решение 1999/622/ЕО, Евратом на Комисията и на Регламент (ЕО, Евратом) № 116/2005 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/516 на Европейския парламент и на Съвета от 19 март 2019 г. относно хармонизирането на брутния национален доход по пазарни цени и за отмяна на Директива 89/130/ЕИО, Евратом на Съвета и Регламент (ЕO, Евратом) № 1287/2003 на Съвета (Регламент за БНД) (1), и по-специално член 5, параграф 3 от него,
         като има предвид, че:
         
                     (1)
                  
                  
                     Третирането на възстановяването на ДДС е сред въпросите, включени в Делегиран регламент (ЕС) 2020/2147 на Комисията (2) относно списъка с въпроси, които да бъдат разглеждани при всеки проверовъчен цикъл, за да се осигури надеждността, изчерпателността и съпоставимостта на данните за брутния национален доход (БНД) по пазарни цени.
                  
               
                     (2)
                  
                  
                     За да бъдат данните за БНД надеждни, изчерпателни и съпоставими е необходимо да се изясни определението на третирането на възстановяването на ДДС на данъчно незадължените и на данъчно задължените лица за техните освободени от данък дейности.
                  
               
                     (3)
                  
                  
                     Агрегатите на БНД и техните компоненти следва да бъдат съпоставими между държавите членки и да не са в разрез със съответните определения и счетоводни правила на Европейската система от сметки 2010 („ЕСС 2010“) (3).
                  
               
                     (4)
                  
                  
                     Поради това Решение 1999/622/ЕО, Евратом на Комисията (4) и Регламент (ЕО, Евратом) № 116/2005 на Комисията (5) следва да се отменят.
                  
               
                     (5)
                  
                  
                     В Директива 2006/112/ЕО на Съвета (6) се използват термините „данъчно задължено лице“, „данъчно незадължено лице“ и „освободени дейности“, които следва да се използват и за целите на настоящия акт.
                  
               
                     (6)
                  
                  
                     В ESA 2010 не е посочено изрично как се третира възстановяването на ДДС на данъчно незадължените и данъчно задължените лица при техните освободени дейности.
                  
               
                     (7)
                  
                  
                     Предвидените в настоящия регламент мерки са в съответствие със становището на Комитета на Европейската статистическа система, посочен в член 8 от Регламент (ЕС) 2019/516,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   При изготвянето на агрегатите на националните сметки за целите на Регламент (ЕС) 2019/516 възстановяването на начисления ДДС върху покупките на данъчно незадължените и данъчно задължените лица във връзка с техните освободени дейности се третира в ESA 2010 като „други текущи трансфери“ (D.7) или „капиталови трансфери“ (D.9), а не като подлежащ на приспадане ДДС.
            
            
               2.   За целите на параграф 1 терминът „данъчно задължено лице“ има значението, което му е придадено в членове 9—13 от Директива 2006/112/ЕО, а под „освободени дейности“ се разбират дейностите, изброени в членове 132—137 от същата директива.
            
         
         
            Член 2
            Решение 1999/622/ЕО, Евратом и Регламент (ЕО, Евратом) № 116/2005 се отменят.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 ноември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 91, 29.3.2019 г., стр. 19.
         
            (2)  Делегиран регламент (ЕС) 2020/2147 на Комисията от 8 октомври 2020 г. за допълнение на Регламент (ЕС) 2019/516 на Европейския парламент и на Съвета чрез определяне на списъка на въпросите, които да бъдат разглеждани при всеки проверовъчен цикъл (ОВ L 428, 18.12.2020 г., стр. 9).
         
            (3)  Регламент (ЕС) № 549/2013 на Европейския парламент и на Съвета от 21 май 2013 г. относно Европейската система от национални и регионални сметки в Европейския съюз (ОВ L 174, 26.6.2013 г., стр. 1).
         
            (4)  Решение 1999/622/ЕО, Евратом на Комисията от 8 септември 1999 г. относно третирането на възстановяване на ДДС за данъчно незадължени единици и за данъчно задължени единици, за техните освободени дейности, за целите на прилагането на Директива 89/130/ЕИО, Евратом на Съвета относно хармонизирането на образуването на брутния национален продукт по пазарни цени (ОВ L 245, 17.9.1999 г., стр. 51).
         
            (5)  Регламент (ЕО, Евратом) № 116/2005 на Комисията от 26 януари 2005 г. относно обработката на възстановяването на ДДС на лица, които не са данъчно задължени, както и за лица, които са данъчно задължени, във връзка с техните дейности, които са освободени от данъци по смисъла на Регламент (ЕО, Евратом) № 1287/2003 на Съвета, относно хармонизирането на брутния национален доход по пазарни цени (ОВ L 24, 27.1.2005 г., стр. 6).
         
            (6)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).